Raheem Sterling

Raheem Shaquille Sterling (* 8. december 1994, Kingston, Jamajka) je profesionálny futbalista, ktorý hráva na pozícii útočníka v anglickom klube Arsenal, odkiaľ prišiel na hosťovanie z Chelsea. Sterling na medzinárodnej úrovni reprezentuje .
Osobný život.
Sterling sa narodil na Jamajke kde strávil prvé roky svojho života. Keď mal päť rokov s mamou sa presťahovali do Londýna.
Klubová kariéra.
S futbalom začínal v klube Alpha &amp; Omega. V roku 2003 sa pripojil k akadémii Queens Park Rangers kde strávil sedem rokov. Keď mal 16 rokov prestúpil do akadémie Liverpoolu.
Liverpool.
Zo začiatku pôsobil Sterling v mládežníckom tíme. Dňa 24. marca 2012 debutoval Sterling v prvom tíme ako náhradník v ligovom zápase proti Wiganu Athletic. Vo veku 17 rokov a 107 dní sa stal tretím najmladším hráčom klubu.
Svoj prvý gól za Liverpool strelil 20. októbra keď rozhodol o víťazstva 1:0 nad Readingom. Stal sa po Michaelovi Owenovi druhým najmladším hráčom Liverpoolu, ktorý skóroval v súťažnom zápase. Dňa 21. decembra predlžil Sterling zmluvu s Liverpoolom. Vo svojej prvej sezóne odohral 36 zápasov z toho 24 v Premier League a strelil v nich dva góly.
V decembri 2013 mal veľmi produktívny keď v siedmich zápasoch v Premier League strelil tri góly a pridal dve asistencie. Dňa 8. februára strelil dva góly pri výhre 5:1 nad Arsenalom. Vo svojej druhej sezóne strelil 10 gólov v 38 zápasoch sezóny.
Dňa 16. septembra 2014 debutoval Sterling v skupinovej fáze Ligy majstrov pri víťazstve 2:1 nad Ludogorecom Razgrad. Dňa 14. decembra nastúpil Sterling na svoj 100. zápas v klube v zápase proti Manchestru United. O šesť dní neskôr bol vyhlásený najlepším mladým hráčom roka a získal cenu Golden Boy.
Manchester City.
Po dlhotrvajúcich špekuláciach prestúpil Sterling dňa 12. júla 2015 do Manchestru City za poplatok 44 miliónov libier s bonusmi. Liverpool predtým odmietol ponuky v hodnote 30 a 40 milónov libier. V tom čase sa tak stal Sterling najdrahším Angličanom v histórii. Sterling s klubom podpísal zmluvu na päť rokov. Jeho debut prišiel 10. augusta pri výhre 3:0 nad West Bromwich Albion. Vo svojom štvrtom vystúpení dňa 28. augusta strelil svoj prvý gól v klube pri výhre 2:0 nad Watfordom. Dňa 17. októbra stretlil Sterling svoj prvý hattrick v kariére pri víťazstve 5:1 nad Bournemouthom. Svoj prvý gól v Lige majstrov UEFA strelil 3. novembra pri výhre 3:1 nad Sevillou. Vo svojej prvej sezóne odohral Sterling za City 47 zápasov v ktorých strelil 11 gólov.
Dňa 28. augusta skóroval Sterling dvakrát pri výhre 3:1 nad West Hamom. Dňa 21. februára skóroval Sterling pri výhre 5:3 nad AS Monaco v prvom zápase osemfinále Ligy majstrov UEFA.
V prvých šiestich zápasoch sezóny 2017/18 strelil päť gólov. Dňa 16. decembra strelil dva góly pri výhre 4:1 nad Tottenhamom. Sterling odohral v tejto sezóne Premier League 33 zápasov a strelil v nich 18 gólov. S tímom sa tešil zo zisku titulu v lige.
V úvodnom zápase sezóny 2018/19 strelil Sterling úvodný gól zápasu pri výhre 2:0 nad Arsenalom. Bol to jeho 50. gól v Premier League. Dňa 4. novembra strelil Sterling dva góly a pridal dve asistencie pri výhre 6:1 nad Southamptonom. V novembri 2018 predlžil Sterling zmluvu o tri roky do roku 2023. Dňa 20. februára strelil Sterling rozhodujúci gól pri výhre 3:2 nad Schalke 04 v prvom zápase osemfinále Ligy majstrov UEFA 2018/19. Dňa 9. marca s druhým hattrickom v kariére pri výhre 3:1 nad Watfordom. Išlo o najrýchlejší hattrick sezóny keď góly strelil v rozmedzí 13 minút. Dňa 18. mája skóroval Sterling dvakrát vo finále FA Cupu pri výhre 6:0 nad Watfordom. S tímom sa nakoniec tešil zo zisku domáceho treble keď sa tešili aj z titulu v lige a víťazstva v EFL Cupe.
Sezónu 2019/20 odštartoval Sterling hattrickom pri výhre 5:0 nad West Hamom. Dňa 22. októbra strelil Sterling svoj prvý hattrick v Lige majstrov pri výhre 5:1 nad Atalantou. Dňa 11. júla strelil Sterling svoj tretí hattrick v sezóne keď prispel k víťazstvu 5:0 nad Brightonom. Sezónu ukončil s 20 gólmi v Premier League čo je jeho najlepší výsledok v kariére. Dňa 7. augusta strelil svoj 100. gól za City pri výhre 2:1 nad Realom Madrid v osemfinále Ligy majstrov. 
Prvý gól v sezóne 2020/21 strelil 3. októbra pri remíze 1:1 s Leedsom United. V ďalšom zápase viedol tím ako kapitán a rozhodol o víťazstve 1:0 nad Arsenalom. Dňa 7. februára 2021 skóroval proti Liverpoolu pri výhre 4:1. Jeho gól proti bývalému klubu bol jeho 100. gól pod vedením Pepa Guardiolu. Dňa 29. mája nastúpil v základnej zostave vo finále Ligy majstrov UEFA 2020/21, kde City prehralo s Chelsea 0:1.
Svoj prvý gól v sezóne 2021/22 strelil 21. augusta pri výhre 5:0 nad Norwichom. V decembri strelil Sterling päť gólov v piatich zápasoch a blysol sa aj dvoma gólmi pri výhre 6:3 nad Leicesterom. Vďaka týmto gólom sa Sterling dostal na métu 100 gólov v Premier League. Dňa 12. februára dosiahol Sterling svoj piaty hattrick v Premier League pri víťazstve 4:0 nad Norwichom. Na konci sezóny sa s tímom tešil zo zisku titulu v lige. 
Chelsea.
Dňa 13. júla 2022 podpísal Sterling päťročný kontrakt s Chelsea za poplatok 47,5 miliónov libier. Dňa 6. augusta debutoval v Chelsea pri výhre 1:0 nad Evertonom. Dňa 27. augusta strelil Sterling prvý gól v klube pri výhre 2:1 nad Leicesterom. Dňa 7. marca Sterling skóroval pri víťazstve 2:0 nad Borussiou Dortmund v odvete osemfinále Ligy majstrov. Chelsea v odvete otáčala nepriaznivý stav a tak v konečnom zúčtovaní postúpila do štvrťfinále po výhre 2:1.
Medzinárodná kariéra.
Sterling sa narodil na Jamajke no od piatich rokoch žil v Anglicku a tak reprezentoval túto krajinu na mládežníckej úrovni. Dňa 14. novembra 2012 debutoval Sterling v národnom tíme pri prehre 2:4 so Švédskom v priateľskom zápase.
Sterling bol súčasťou konečnej nominácie Anglicka na Majstrovstvá sveta vo futbale 2014. Na turnaji zasiahol do všetkých zápasoch. Anglicko však na turnaji skončilo na poslednom mieste v skupine.
Dňa 27. marca 2015 strelil Sterling svoj prvý gól v národnom tíme pri výhre 4:0 nad Litvou v kvalifikácii na EURO 2016.
Sterling bol menovaný do záverečnej nominácie na EURO 2016. Na turnaji zasiahol do troch zápasoch. Anglicko na turnaji skončilo v osemfinále po prehre 1:2 s Islandom. 
Sterling bol súčasťou konečnej nominácie na Majstrovstvá sveta vo futbale 2018. Na turnaji odohral šesť zo siedmich zápasov. Anglicko skončilo na konečnom štvrtom mieste keď v zápase o bronz prehralo s Belgickom 0:2.
Dňa 22. marca 2019 strelil Sterling prvý hattrick v reprezentácii pri vysokom víťazstve 5:0 nad Českom v kvalifikácii na EURO 2020.
Sterling bol menovaný do záverečnej nominácie na EURO 2020. Na turnaji odohral všetkých sedem zápasov v ktorých strelil tri góly. Dva góly strelil v skupinovej fáze keď rozhodol o víťazstvách nad Chorvátskom a Českom (v oboch výhra 1:0). Skóroval taktiež v osemfinále pri výhre 2:0 nad Nemeckom. Anglicko sa na turnaji dostalo do finále kde prehralo s Talianskom po penaltovom rozstrele.
Sterling bol súčasťou konečnej nominácie na Majstrovstvá sveta vo futbale 2022. Na turnaji odohral tri zápasy a skóroval v úvodnom zápase pri výhre 6:2 nad Iránom. Anglicko na turnaji skončilo vo štvrťfinále kde prehralo s Francúzskom.
Štatistiky kariéry.
Klubové.
"K 6. aprílu 2024"
Medzinárodné.
"K 6. aprílu 2024"
Úspechy hráča.
Manchester City
Anglicko
Individuálne